1992. aastal kehtestatud töölepingu seaduse muutmise vajadusest räägiti juba 90ndate keskpaigas. Uut seadust planeeriti  samast ajast. 2009. aasta keskpaigas uue seaduse kehtestamist ei saa niisiis lugeda tormakaks ega ülearuseks. Seadust oli vaja töösuhete kaasajastamiseks ning Eesti konkurentsivõime tõstmiseks. Seadusandjale võib ehk ette heita üksnes oluliste kompromisside edasilükkamist selliselt, et viimase hetkeni ei olnud teada, millisel kujul uus seadus jõustub.